मस्तावा

मस्तावा (, ) एक पारंपरिक ताजिक और उज़्बेक सूप है। इसे 'तरल पुलाव' के नाम से भी जाना जाता है, क्योंकि इसका बनाने का ढंग पुलाव के समान है।

मस्तावा को केवल चावल और सब्ज़ियों के साथ बनाया जा सकता है, किंतु परंपरा में इसे मांस के शोरबे में पकाया जाता है।

तैयारी में, मांस को वनस्पति तेल के साथ एक काज़ान (लोहे की कड़ाही) में पकाया जाता है। फिर गाजर और प्याज़ डाले जाते हैं। जब यह तैयार हो जाता है, इसमें पानी, चावल और प्रायः आलू डाले जाते हैं।

मस्तावा के तैयारी में जीरा, नागदौना, लाल मिर्च, काली मिर्च, तुलसी, धनिया, आदि जैसे अनेक मसाले डाले जाते हैं। परोसने से पहले, मस्तावा में फिर से मसाले, जड़ी-बूटियों, अदरक और कातिक डाले जाते हैं।

संदर्भ

श्रेणी:उज़्बेकिस्तानी खाना
श्रेणी:ताजिक खाना